Plaasaanvallers gee voor hulle is polisie wat dagga soek | Netwerk24
Vrou glo bedwelm en gedwing om as prostituut te werk
Die Valke het 'n deurbraak gemaak in 'n saak waarin 'n vrou glo met dwelms ingespuit en gedwing is om as 'n prostituut in Bloemfontein te werk.
'n Week voordat 'n pa van Secunda die afgelope Donderdag sy gesin uitgewis het, het sy begaafde seun vir die eerste keer op die internet uitgevind presies wat is spierdistrofie, die wrede siekte waaraan hy gely het.
Els bult spiere in reeks vir seniors
Ernie Els het so ampertjies sy toetrede tot die gholfreeks vir goue oues op 'n wennoot begin.
Serena kán Court-rekord ewenaar, sê 2 tennisgrotes
Twee voormalige tennisgrotes Martina Navratilova en Justine Henin meen albei dat Serena Williams vanjaar haar 24ste Grand Slam-titel gaan wen en sodoende Margaret Court se rekord ewenaar.
Broad slaan power Proteas plat
28 aflewerings. 25 minute. Vier paaltjies. Een lopie. Reusagtige Protea-vernedering.
Nuwe talent gesoek vir verhoë op Vrystaat Kunstefees
Die Oopverhoog en Blêrkas op die Vrystaat Kunstefees bied elke jaar 'n gulde geleentheid vir opkomende kunstenaars om saam met gevestigde instrumentaliste en sangers op te tree. Dit is ook 'n proeflopie vir voornemende kunstenaars wat die musiekbedry
KYK: James Blunt in trane oor siek pa
Die Britse sanger en liedjieskrywer James Blunt se oë skiet vol trane in die musiekvideo van die liedjie "Monsters", waarin hy oor sy pa sing wat baie swak is weens sy stryd met chroniese niersiekte (stadium 4).
KFO, santoorspeler betower met Indiese musiek
Die Kaapstadse Filharmoniese Orkes (KFO) sal weer eens sy leuse as " 'n orkes vir alle seisoene" gestand doen wanneer hy saam met 'n santoorspeler van Indië optree.
Plaasaanvallers gee voor hulle is polisie wat dagga soek
Deur Alet van der Walt 15 Januarie 2020 08:03
Vier mans wat hulle as polisielede voorgedoen en vals polisie-identifikasiekaarte by hulle gehad het, het drie plaaswerkers op die plaas Koffiefontein naby Rosendal in die Vrystaat aangeval.
Die vier gewapende mans het volgens brig. Sam Makhele, polisiewoordvoerder, Maandag omstreeks 22:00 op die plaas opgedaag.
Hulle het aan die drie plaaswerkers gesê hulle is van die polisie en het verneem daar is dagga in 'n stoorkamer op die plaas.
Hulle het polisie-identifikasiekaarte, wat blykbaar vervals is, aan die werkers gewys.
Die mans het 'n vrouewerker aangesê om by die kinders in die huis te bly.
Makhele sê die aanvallers het 'n vuurwapen op die mans gerig en die werkers se selfone by hulle afgeneem.
Die mans is met 'n lyfband, skoenveters en 'n T-hemp vasgebind.
Die rowers het die plaasopstal se sleutels by die plaaswerkers gevat en die stoorkamer op die plaaswerf oopgesluit.
Hulle het 'n sweismasjien, elektriese boor, elektriese verlengkoorde, 'n tweerigtingradio, beesvoer en sleutels met 'n afstandbeheertoestel gebuit.
Die rowers het per voertuig van die toneel gevlug.
Volgens inligting op 'n veiligheidsgroep is twee rooi voertuie in die omgewing gesien.
Die slagoffers se werkgewer was nie tydens die voorval op die plaas nie.
Die werkers het eers Dinsdagoggend hulp ontbied.
Die polisie versoek dat enigiemand wat met die ondersoek kan help, vir sers. Neo Dlamini by 064 156 8006 bel.
Dr. Jane Buys, veiligheids-en-risiko-analis van Vrystaat Landbou (VL), sê vergeleke met 2018 was daar in November en Desember beslis 'n toename in plaasaanvalle in die Vrystaat.